తలారి రంగయ్య

తలారి రంగయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికల్లో అనంతపురం లోక్‌సభ నియోజకవర్గం నుండి ఎంపీగా గెలిచాడు.

జననం, విద్యాభాస్యం 
తలారి రంగయ్య 1970 జూన్ 03లో ఆంధ్రప్రదేశ్ రాష్ట్రం, కర్నూలు జిల్లా, గోస్పాడు మండలం, గోసుపాడు లో తలారి రంగయ్య, వెంకటమ్మ దంపతులకు జన్మించాడు. ఆయన అనంతపురం లోని శ్రీ కృష్ణదేవరాయ యూనివర్సిటీ నుండి పి.హెచ్.డి పూర్తి చేసి పరీక్షలు రాసి గ్రూప్‌–1 అధికారిగా నియమితుడయ్యాడు. ఆయన గ్రూప్‌–1 అధికారిగా డీఆర్డీఏ పీడీగా పనిచేశాడు.

రాజకీయ జీవితం
తలారి రంగయ్య 2018 ఫిబ్రవరిలో ప్రభుత్వ ఉద్యోగానికి రాజీనామా చేసి వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2019లో జరిగిన పార్లమెంట్ ఎన్నికల్లో అనంతపురం లోక్‌సభ నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జె. సి. పవన్ కుమార్ రెడ్డి పై 1,41,428 ఓట్లు మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు.

మూలాలు

వర్గం:1970 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు